خەڵاتی جۆیستیکی زێڕین بۆ باشترین کایەی ساڵ

خەڵاتی جۆیستیکی زێڕین بۆ باشترین یاریی ساڵ خەڵاتێکە کە ساڵانە لە ئاھەنگی خەڵاتی جۆیستیکی زێڕین پێشکەش دەکرێت، کە براوەکانی لەلایەن خەڵکی بەریتانیاوە بە دەنگدان ھەڵدەبژێردرێن. ئەم خەڵاتە وەک ڕێزلێنانێک بۆ باشترین یاریی ڤیدیۆیی کە لە ساڵێکی دیاریکراودا بڵاوکراوەتەوە دەبەخشرێت. یەکەم ئاھەنگی خەڵاتی جۆیستیکی زێڕین لە ساڵی ١٩٨٣ بەڕێوەچوو، کە تێیدا یاریی تەقەکەری جێتپاک، پەرەپێدراوی کۆمپانیای ئەڵتیمەیت پلەی زە گەیم، خەڵاتی باشترین یاریی ساڵی بەدەستھێنا.

خەڵاتەکە سەرەتا دەبەخشرا بە یارییە کۆمپیوتەرییە ٨-بیتییەکان، چونکە مایکرۆکۆمپیوتەرە ٨-بیتییەکان بەناوبانگترین پلاتفۆرمی یاریکردن بوون لە ماڵاندا لە بازاڕی بەریتانیا بۆ زۆربەی ساڵانی ھەشتاکان. دوای سەرھەڵدانی کۆمپیوتەرە ١٦-بیتییەکان و کۆنسۆڵە ٨-بیتییەکان لە کۆتایییەکانی ھەشتاکاندا، لە ساڵی ١٩٨٩ەوە، دەست کرا بە پێشکەشکردنی خەڵاتی جیاواز بۆ "باشترین یاریی ساڵ" بۆ کۆمپیوتەری ٨-بیت، کۆمپیوتەری ١٦-بیت، و کۆنسۆڵی یاری. لە ساڵی ١٩٩١ەوە، دەست کرا بە بەخشینی تەنھا یەک خەڵاتی "باشترین یاریی ساڵ" بۆ ھەموو پلاتفۆرمەکان.

 سەرچاوەکان 

پۆل:براوەکانی خەڵاتی گۆڵدن جۆیستیک بۆ کایەی ساڵ